Omkring 500 zanzibariske mænd og kvinder blev dræbt under bombardementet; de fleste på grund af branden, som brød ud i paladset.<ref name="Hernon2003-403" /><ref name="Bennett1979-179" /> Det er uvist hvor mange af disse, som var med i kamphandlingerne, men Khalids kanonmandskaber skal være blevet "decimerede".<ref name="Patience1994-12" /> Det eneste britiske tab var en [[kvartermester (grad)|kvartermester]], som blev hårdt såret ombord på ''Thrush'', men som senere kom sig.<ref name="Hernon2003-403" /> Selv om de fleste beboere var på briternes side, blev det [[indere|indiske]] område udsat for opportunistisk [[plyndring]], og rundt 20 beboere mistede livet i kaosset, som fulgte.<ref name="Patience1994-15" /> For at genoprette ordenen blev 150 britiske [[sikher]] overført fra [[Mombasa]] for at patruljere gaderne.<ref name="Hernon2003-404" /> Sømænd fra ''St George'' og ''Philomel'' blev sat i land for at danne et [[brandvæsen]] for at stoppe branden, som havde spredt sig fra paladset til nærliggende toldbygninger.<ref name="Patience1994-20-22" /> Der var bekymring for branden i toldbygningene, fordi disse rummede store mængder af sprængstof, men der var ikke noget, som eksploderede.<ref name="Patience1994-12" />
Historie